Checheniston rahbari Ramzon Qodirov G‘arbni "IShID" guruhiga yordam berishda aybladi. Uning so‘zlarini TASS agentligi keltirdi. Grozniyda bo‘lib o‘tgan huquq-tartibot idoralari xodimlari, tuman hokimlari va diniy yetakchilar bilan uchrashuv chog‘ida u G‘arb jangarilarni islomni diskreditatsiya qilish uchun qo‘llab-quvvatlayotganini ma’lum qildi. “Ular haqida nima deyish mumkin? Ular 12 yoshli bolalarni odamlarni otishga majbur qilsa, 9 yoshli qizlarga uylansa. Musulmon emas, hatto xudosiz ham bunday pastkashlikka qodir emas. Bu odamlar zombi misoli, ularni bunday jinoyatlarga maxsus tayyorlaydilar”, – ta’kidladi Checheniston yetakchisi. “Bu shaytonlarni G‘arbning tegishli institutlari ishlaydi, ular jangarilarga homiylik qilib, eng provokatsion xatti-harakatlarga undaydi”, – qo‘shimcha qildi Qodirov.